Diari Oficial de la Generalitat Valenciana


Sumari del DOGV 7506, del 16-04-2015 (2015/3338)

RESOLUCIÓ de 8 d'abril de 2015, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte denominat «Línia elèctrica aèria-subterrània de transport secundari, de tensió nominal 220 kV doble circuit Torremendo-San Miguel de Salinas», en els termes municipals de San Miguel de Salinas, Los Montesinos, Almoradí i Orihuela. Expedients ATLINE/2008/492/03 i ATLINE/2012/65/03. Expedient d'expropiació forçosa JUEXPR/2015/1/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7506

Data del DOGV
:   16-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3338


Data del document
:   08-04-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació

RESOLUCIÓ de 8 d'abril de 2015, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte denominat «Línia elèctrica aèria-subterrània de transport secundari, de tensió nominal 220 kV doble circuit Torremendo-San Miguel de Salinas», en els termes municipals de San Miguel de Salinas, Los Montesinos, Almoradí i Orihuela. Expedients ATLINE/2008/492/03 i ATLINE/2012/65/03. Expedient d'expropiació forçosa JUEXPR/2015/1/03. [2015/3338]  
  
En data 19 de desembre de 2014, la Direcció General d'Energia de la Conselleria d'Economia, Indústria, Turisme i Ocupació, va dictar una resolució, per la qual es va autoritzar Red Eléctrica de España, SAU, es va declarar, en concret, la utilitat pública i es va aprovar el projecte d'execució de la instal·lació elèctrica Línia elèctrica aèria-subterrània de transport secundari, de tensió nominal 220 kV doble circuit Torremendo-San Miguel de Salinas, en els termes municipals de San Miguel de Salinas, Los Montesinos, Almoradí i Orihuela de la província d'Alacant.  
La dita declaració d'utilitat pública d'acord amb el que disposa la Llei 24/2013, de 26 de desembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i n'implica la urgent ocupació, i els és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
  
En virtut d'això, el cap del Servici Territorial d'Energia d'Alacant, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i drets afectats en l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, dur a terme l'alçament d'actes prèvies a l'ocupació i, si pertoca, les d'ocupació definitiva.  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, que aporte els documents acreditatius de la seua titularitat i l'últim rebut de la contribució, i podran anar acompanyats dels seus pèrits i un notari, si ho estimen oportú, amb gastos a costa seua.   
L'alçament d'actes tindrà lloc els pròxims dies 26 i 27 de maig a partir de les 09.00 hores en l'Ajuntament de San Miguel de Salinas, el dia 28 de maig a partir de les 09.00 hores en l'Ajuntament d'Orihuela, el dia 29 de maig a partir de les 09.00 hores en l'Ajuntament d'Almoradí i en l'Ajuntament de Los Montesinos el mateix dia 29 de maig a partir de les 10.45 hores.  
L'orde d'alçament d'actes es comunicarà a cada interessat per mitjà de l'oportuna cèdula de citació, i figurarà la relació de titulars convocats en el tauler d'edictes de l'ajuntament indicat i en l'annex.  
  
Cal significar que esta publicació es realitza igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de notificació de esta resolució, als titulars desconeguts o amb domicili ignorat o a aquells en què, una vegada intentada la notificació, no s'haguera pogut practicar.  
En l'expedient expropiatori Red Eléctrica de España, SAU, assumirà la condició de beneficiària.  
  
Alacant, 8 d'abril de 2015.- El cap del Servici Territorial d'Energia: Ramón Esplugas Pérez.